
Parlamentul  României

Camera  Deputaţilor

Comisia pentru industrii                                         Comisia juridică, de disciplină

              si servicii                                                                       şi imunităţi
Bucureşti, 30.09.2013                                                         Bucureşti, 30.09.2013
Nr.4c-3/229/2013                                                                          Nr.Plx-166/2013
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul comun asupra asupra propunerii legislative privind redevenţa gazelor, transmisă cu adresa nr.P.l.x  166 din 27 mai 2013.


Prin obiectul de reglementare şi conţinutul său, iniţiativa legislativă face parte din categoria legilor organice.

              PREŞEDINTE,                                              PREŞEDINTE,

                Iulian Iancu                                             Bogdan Liviu CIUCĂ

Parlamentul  României

Camera  Deputaţilor
Comisia pentru industrii                                         Comisia juridică, de disciplină

              şi servicii                                                                       şi imunităţi

  Bucureşti, 30.09.2013                                                             Bucureşti, 30.09.2013
   Nr.4c-3/229/2013                                                                        Nr.Plx - 166/2013
RAPORT    COMUN

asupra propunerii legislative privind redevenţa gazelor
În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii şi Comisia juridică, de disciplină şi imunităţi au fost sesizate, în fond, cu propunerea legislativă privind redevenţa gazelor, trimisă cu adresa Pl-x 166 din 27 mai 2013, înregistrată sub nr. 23/229 din 28 mai 2013, respectiv nr. 31/685 din 28 mai 2013, 23/.   
Potrivit prevederilor art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.

Senatul, în calitate de primă Cameră sesizată, a respins această iniţiativă legislativă, în şedinţa din 22 mai 2013.

Consiliul Legislativ, prin avizul nr. 138 din 11 martie 2013, a avizat negativ propunerea legislativă.
Guvernul prin adresa nr.453 din 5 aprilie 2013 a transmis un punct de vedere negativ.

Comisia pentru buget, finanţe şi bănci a avizat negativ propunerea legislativă în şedinţa din 11 iunie 2013.
Iniţiativa legislativă are ca obiect de reglementare instituirea unor măsuri pentru valorificarea în mod judicios a resurselor naţionale de gaze naturale, urmărindu-se, printre altele, stabilirea unei noi valori a redevenţei - fapt care, în opinia iniţiatorului, va avea ca rezultat ameliorarea preţurilor la energie - scutirea de la plata redevenţei, în anumite condiţii, a utilizatorilor casnici, precum şi instituirea obligaţiei ca orice vânzare a zăcămintelor de gaze naturale să se efectueze numai după un referendum naţional favorabil acestei modalităţi de înstrăinare.

În conformitate cu prevederile art. 61 din Regulamentul Camerei Deputaţilor, republicat, Comisia pentru industrii şi servicii şi Comisia juridică, de disciplină şi imunităţi  au examinat iniţiativa legislativă, în şedinţa din 11 septembrie 2013, respectiv 17 iunie 2013. Membrii celor 2 comisii au constatat cu ocazia dezbaterilor că iniţiativa legislativă încalcă prevederile art. 136, cele ale art. 108 şi art. 115 din Constituţia României, republicată.
       La lucrări au fost prezenţi 30 deputaţi din totalul de 32 deputaţi membri ai Comisiei pentru industrii şi servicii şi 17 deputaţi din totalul de 27 deputaţi membri ai Comisiei juridice, de disciplină şi imunităţi.

În urma examinării iniţiativei legislative, a expunerii de motive, a avizului Consiliului Legislativ, a punctului de vedere transmis de Guvern, precum şi a opiniilor exprimate de către membrii Comisiilor, s-a hotărât, cu unanimitate de voturi, respingerea propunerii legislative privind redevenţa gazelor.

În raport cu obiectul şi conţinutul reglementării, proiectul de lege face parte din categoria legilor organice.
                PREŞEDINTE,                                              PREŞEDINTE,

                  Iulian Iancu                                               Bogdan Liviu CIUCĂ                          

                  SECRETAR,                                                  SECRETAR,
            Radu Bogdan Ţîmpău                               Theodor-Cătălin NICOLESCU
Consilier parlamentar,                                                                                  Consilier parlamentar,

Silvia Vlăsceanu                                                                                             Roxana David

